“Ons gaan ’n petisie aan die hof oorhandig en wil ook hê assessore moet aangestel word in sake soos dié.”
Mentor sê die kind en ’n maatjie het gespeel toe die man daar aankom en sê hy moet geld vir die meisie se ma vat.
Hy was as tiener so obsessief om die perfekte selfie te neem dat toe hy dit nie regkry nie, het hy sy lewe probeer neem.
Ons ken almal daai een persoon wat net nie kan ophou om in die kamerafoon te pose nie. Dis ’n ge-pout van die môre tot die aand – in die kar, uit die shower, met die kos, by die paartie, in die toilet.
Wat ek nou doen om myself teen die avalanche van foto’s te beskerm, is om hul notifications te mute. Ons vergeet baie van die foto’s op sosiale media is ook posing en pretending. Mense maak asof hulle so ’n grênd lewe lei met geld wat groei aan bome, maar die skuldlas word nie getwiet of ge-post nie. Jy kan mos nie jou lewe deur ’n kameralens leef nie.
Jy sien dit veral op #nextlevel­-obsessie by konserte. Jy het cool kaartjies, soms front seats, maar dan haal sy steeds die foon uit en record die show terwyl sy live daar sit. Ek skud net my kop.
Dit was so erg dat hy 13 kg verloor het, uit die skool gebly het en vir ses maande nie uit die huis wou gaan nie, want die perfect pic bly hom ontwyk.
Hulle moes hom afspeen. Hulle het sy foon eers vir tien minute op ’n slag weggeneem, toe ’n halfuur en mettertyd tot ’n uur. Dié tipe verslawing neem toe en plaas druk op jong mense om die volgende Beyoncé te wees of om die Kardashian lifestyle te kloon. Die sin en genot van die lewe gaan hulle verby. Om 70 000 followers te hê, 1 000 likes en ’n miljoen views op YouTube moenie die maatstaf wees dat jy ’n stunning mens is nie.